stanford-oval/wikipedia huggingface dataset:
פאפא לואי

| --- | --- |

 כללי
 סוגה:  סדרת משחקי וידאו, סימן מסחר 
 פיתוח:  Flipline Studios 
 הוצאה לאור:  FlipLine Studios
 הפצה:  FlipLine Studios
 דרישות תוכנה
 מנוע משחק:  Flash
 מצבי משחק:  משחק ניהול לשחקן יחיד
 פלטפורמות:  דפדפן   אנדרואיד   iOS
 דרישות מערכת
 בקרים:  מקלדת ועכבר, מסך מגע
 
פאפא לואי (באנגלית: Papa Louie) היא סדרת משחקים שכוללת בתוכה שני סוגי משחקים עיקריים. היא מכילה בתוכה את שלושת משחקי ההרפתקאות המפורסמים שלה, הראשון שיצא ב-9 בנובמבר 2006 ונקרא "Papa Louie: When Pizzas Attack", השני שיצא ב-5 ביוני 2013 ונקרא "Papa Louie 2: When Burgers Attack", והשלישי והאחרון שיצא ב-4 במרץ 2015, ונקרא "Papa Louie 3: When Sundaes Attack!", שאר המשחקים שיצאו תחת פאפא לואי היו משחקי ניהול מסעדות, בהן השחקן הוא המנהל והאחראי עליה. כל משחקי ניהול המסעדות היו זהות במשחקן, אך שונות בסוג האוכל שמגיש השחקן ועוד מספר פרטים קטנים. שתי סדרות משחקים אלו פותחו על ידי Flipline Studios.
משחקי ההרפתקאות

שלושת משחקי ההרפתקאות של פאפא לואי זכו לאהדה רבה בקרב השחקנים, ובמיוחד המשחק הראשון שהיה נחשב לפורץ דרך באותה תקופה.
משחקי ההרפתקאות > מהלך המשחקים

שלושת המשחקים דמו מאוד ברעיונם, כאשר שלושתם עוסקים במשחק הרפתקאות דו-ממדי, ומטרת השחקן היא להתקדם בשלב ולהביס את היצורים הבאים על השחקן, המשחק הראשון עסק בפיצות שיוצאות מכלל שליטה, כאשר השחקן מייצג ומשחק את פאפא לואי, שאיתו השחקן מביס את המפלצות והתקדם בשלב. למשחק השני יש את אותו הרעיון כמו השני, הדברים שהשתנו לעומת זאת במשחק השני היו שני דברים עיקריים, וזה שמעתה ההמבורגרים הם אלו שיצאו משליטה, ושכל הגרפיקה היא חדה ומושפרת מהמשחק הראשון. המשחק השלישי כלל כמה דברים מיוחדים ונוספים לעומת שני המשחקים הראשונים בסדרה, אך ההבדל היחיד המהותי היה זה שבמשחק השלישי אלו היו הגלידות שיצאו מכלל שליטה.
משחקי הניהול

כל משחקי הניהול זהים ברעיונם, הלקוח היה בא אל השחקן שמייצג את המוכר, מבקש את המנה שלו, ולאחר מכן השחקן היה ניגש שלב שלב ומכין לו את המנה מכל הדברים שבאמצעותו ובהתאם לדרישות הלקוח, עם התקדמות השחקן בשלב היו נוספים יותר לקוחות מה שהיה מקשה על הרמה והלחץ, היו נוספים טעמים חדשים בכל שלב הכנה מה שמאט את השחקן בבחירת הטעם שהלקוח רוצה, וכדומה. בסוף כל שירות לקוח ובעצם הבאת המנה המבוקשת ללקוח, ידרג הלקוח את מנתך בהתאם לארבע שלבים שמה, ארבעת שלבים אלו מופיעים בכל משחקי הניהול של פאפא לואי, בהתאם למאכל.
משחקי הניהול > ארבעת השלבים

שלב ההמתנה וביצוע ההזמנה - בשלב זה השחקן מקבל את ההזמנה של הלקוח. הדירוג בשלב זה נקבע בהתאם למהירותך בהכנת בקשת הלקוח.
שלב בניית המנה - בשלב זה השחקן בונה את החלק הבסיסי במנה של הלקוח, בהתאם לבקשת הלקוח. הדירוג בשלב זה נקבע בהתאם לאיכות בניית מנת הלקוח.
שלב בישול המנה - בשלב זה השחקן מניח את מנת הלקוח במתקן שמכין את המנה זמן מסוים, בהתאם לבקשת הלקוח. הדירוג בשלב זה נקבע בהתאם לדיוק הזמן ששהתה המנה במתקן, בהתאם לבקשת הלקוח.
שלב ציפוי המנה - בשלב זה השחקן מבצע את הציפויים של המנה, כל מה שמסביב אליה. הדירוג במנה נקבע בהתאם לאיכות ציפוי מנת הלקוח.
שלב שלוש הוא שלב יוצא דופן, מכיוון שבשלב זה אין השחקן יכול לזרז ולמהר איתו, כיוון שהשלב עובד בהתאם לדקות ולא יכולות, והדקות הללו אינן ניתנות לקצרם (כן ניתן לקנות שיפורים שיקטינו את מספר הדקות של שההיית המנה במתקן, אך לא יותר מזה). שלב שלוש נועד על מנת שבזמן זה בו המנה מתבשלת יוכל השחקן למלא בקשות אחרות של אורחים אחרים במקביל, וזאת כיוון שהאורחים באים ביחד ולא כשאחד מסיים אז השני נכנס. פרט זה דורש מהשחקן עבודה מסוג ריבוי משימות.
משחקי הניהול > משחקי הניהול

Papa's Pizzeria - במשחק זה השחקן מבצע מנות מסוג פיצה. יצא ב-9 באוגוסט 2007.
Papa's Burgeria - במשחק זה השחקן מבצע מנות מסוג המבורגרים. יצא ב-6 בדצמבר 2010.
Papa's Taco Mia - במשחק זה השחקן מבצע מנות מסוג טאקו. יצא ב-10 במאי 2011.
Papa's Freezeria - במשחק זה השחקן מבצע מנות מסוג מילקשייק. יצא ב-5 באוגוסט 2011.
Papa's Pancakeria - במשחק זה השחקן מבצע מנות מסוג פאנקייק. יצא ב-5 במרץ 2012.
Papa's Wingeria - במשחק זה השחקן מבצע מנות מסוג עוף מצופה. יצא ב-13 ביוני 2012.
Papa's Hot Doggeria - במשחק זה השחקן מבצע מנות מסוג נקניקייה בלחמנייה. יצא ב-19 בנובמבר 2012.
Papa's Cupcakeria - במשחק זה השחקן מבצע מנות מסוג קאפקייק. יצא ב-7 באוגוסט 2013.
Papa's Pastaria - במשחק זה השחקן מבצע מנות מסוג פסטה. יצא ב-9 בדצמבר 2013.
Papa's Donuteria - במשחק זה השחקן מבצע מנות מסוג דונאט. יצא ב-16 ביוני 2014.
Papa's Cheeseria - במשחק זה השחקן מבצע מנות מסוג טוסט. יצא ב-10 ביוני 2015.
Papa's Bakeria - במשחק זה השחקן מבצע מנות מסוג עוגות. יצא ב-14 במרץ 2016.
Papa's Sushiria - במשחק זה השחקן מבצע מנות מסוג סושי. יצא ב-13 בדצמבר 2016.
Papa's Scooperia - במשחק זה השחקן מבצע מנות מסוג סופלה. יצא ב-14 ביולי 2018.
Papa's Mocharia - במשחק זה השחקן מבצע מנות מסוג קפה ומאפה. יצא ב-2 במרץ 2021.
Papa's Cluckeria - במשחק זה השחקן מבצע מנות מסוג המבורגר שניצל. יצא ב-22 בפברואר 2022.
לרוב משחקי הניהול יצאו בהמשך 2 גרסאות שונות.
גרסת ה-HD - אותו משחק רק באיכות של HD.
גרסת ה-To Go - אותו משחק עם כמה שיפורים, ומיועד לפלאפונים מסוג אנדרואיד ו-IOS.
משחקי הניהול > משחק ניהול שונה

ב-27 בספטמבר 2012 יצא המשחק JackSmith בשיתוף עם פאפא לואי, המשחק אמנם דומה לסדרת משחקי ניהול המסעדות של פאפא לואי מבחינת הרעיון, אך שונה מבחינת המשחק עצמו, במשחק השחקן עובד בתור נפח שמכין נשקים עבור סוגים שונים של חיות שמייצגים חיילים, והם מבקשים סוגים של נשקים שונים (כל חיה מבקשת את אותו הסוג של הנשק, אך גם לאותו נשק יש תתי נשק בהם לכל חיה לקוחה יש בקשה שונה). עם הזמן באים לשחקן יותר סוגים של חיות, מה שנותן יותר סוגים שונים של נשקים להכין, את הנשקים יוכל השחקן לבחור מאיזה חומר ירצה להכין אותם, ככל שהחומר נדיר יותר - ככה הוא חזק יותר, וישבר יותר לאט. בסוף יום לאחר שהשחקן הכין את כל הנשקים עבור החיילים שבאו אליו, יוצאים כל החיילים אל מלחמה בא הם עוברים מפלצת מפלצת עד תום כל המפלצות שבסוף שלהם מופיעה תיבת אוצר שמביאה לשחקן חומרים ושיפורים לנשקים שיוכל להשתמש בהם בהמשך, המפלצות מגוונות ולכל אחת מהן סוגים שונים של התקפות עם סוגים שונים של רעלים וכדומה. החיילים ינצחו את כל המפלצות ויגיעו לתיבה רק אם הנשקים שלהם ישרדו את המסע, לנשקים יורדים חיים בהתאם למכות שמביאות המפלצות. המשחק זכה להצלחה מרובה יותר מרוב משחקי ניהול המסעדות משום ששמה השחקן הרגיש שיש לו סיבה וצורך למה להכין את הנשקים יותר טוב וכדומה.
המשחק יצא לדפדנים כמו שאר משחקי פאפא לואי. המשחק גם הוא נע על פלאש.
בניגוד לשאר משחקי הניהול של פאפא לואי, למשחק JackSmith היה סוף רשמי. הסוף הרשמי היה מתקבל ברגע שהשחקן עבר את כל השלבים והגיע לשלב האחרון, השלבים היו מפוזרים לאורך מפה בה כל שלב שהוא עבר העניקה לשחקן פריט אחר, וברגע שהשחקן סיים את כל השלבים וניצח את הבוס הסופי - המשחק נגמר (כאשר במשחקי פאפא לואי המשחק היה ממשיך לנצח, כאשר אפשר להגדיר את הסופים של המשחקים של פאפא לואי על פי קבלת כל הלקוחות החדשים, ודברים בסגנון).
נפילת המשחקים

בתחילת שנת 2021 הפסיקו כל דפדפני האינטרנט המוכרים להשתמש במנוע פלאש שהיה הפלטפורמה העיקרית עליה התבססו כל משחקי האינטרנט באותה התקופה, דבר זה גרם לכל משחקי פאפא לואי שרצו על הפלאש להיות בלתי אפשרים למשחק, דבר זה גרם לנפילה חדה ואיטית של פאפא לואי. כיום ניתן לשחק פאפא לואי רק בדפדפנים אשר תומכים בפלאש, ובמשחקי ניהול המסעדות שיצאו לסמארטפונים.
הערות שוליים

↑  רשימת משחקי ניהול המסעדות של פאפא לואי
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פאפא לואי".
וולברין (משחק וידאו)

| --- | --- |

סמליל המשחק
 כללי
 סוגה:  גיבורי-על הרפתקאות פעולה עולם פתוח
 פיתוח:  Insomniac Games
 הוצאה לאור:  Sony Interactive Entertainment
 ארץ מקור:  ארצות הברית 
 שפות:  אנגלית 
 הפצה:  Sony Interactive Entertainment
 דרישות תוכנה
 מנוע משחק:  מנוע מותאם אישית של Insomniac Games
 פלטפורמות:  פלייסטיישן 5
 מדיה:  DVD הורדה דיגיטלית
 
וולברין (באנגלית: Marvel's Wolverine) הוא משחק וידאו מסוג הרפתקאות-פעולה מסוגת גיבורי-על שנמצא בפיתוח על ידי חברת "Insomniac Games" ועתיד להיות מופץ על ידי חברת "Sony Interactive Entertainment". המשחק מבוסס על דמותו של אנטי-הגיבור וולברין מבית מארוול קומיקס, ועלילתו שואבת השראה מדמותו, כפי שהוצגה בחוברות הקומיקס השונות לאורך השנים ובעיבודים שונים במדיות אחרות. משחק זה הוא משחק המשך עצמאי בסדרת "ספיידרמן".
במהלך פיתוחו של "ספיידרמן" (2018) עבור פלייסטיישן 4, דנו "Insomniac Games",‏ "Sony Interactive Entertainment" ו-"Marvel Games" בפיתוח משחקים נוספים שבמרכזם יעמדו דמויות נוספות מבית מארוול קומיקס מעבר לדמותו של ספיידרמן, והועלה הרעיון לעבד את דמותו של וולברין עבור משחק וידאו עתידי. פיתוחו של המשחק הוכרז רשמית בספטמבר 2021, לצד מעורבותם של הבמאי הקריאייטיב בריאן הורטון ובמאי העלילה קמרון כריסטיאן, ששיתפו פעולה בעבר בפיתוח המשחק "ספיידרמן: מיילס מוראלס" (2020). המשחק נכתב על ידי תסריטאית "מיילס מוראלס", מרי קני, ותסריטאי "ספיידרמן 2" (2023), וולט ויליאמס וניק פולקמן. במהלך התקפת תוכנת כופר ממוקדת על "Insomniac Games" שאירעה בדצמבר 2023, הודלפו משחקיות וקטעי עלילה פוטנציאליים מתוך המשחק לציבור לזמן קצר.
המשחק עתיד לצאת לשוק אקסקלוסיבית עבור פלייסטיישן 5.
עלילה > דמויות ורקע עלילתי

עלילת המשחק עתידה לכלול דמויות שונות הקשורות לעברו של וולברין ולמיתוס "האקס-מן" בקומיקס ובעיבודים שונים שנעשו לה. עלילת המשחק עוקבת אחר קורותיו של ג'יימס "לוגן" האולט / וולברין, מוטאנט בן מאות שנים בעל טפרים נשלפים, אינסטינקטים חייתיים מוגברים ויכולות ריפוי מואצות, אשר הושתל בשלדו סגסוגת אדמונטיום בלתי-ניתנת להריסה בעקבות ניסויים אינטנסיביים.
פיתוח

במהלך פיתוחו של המשחק "ספיידרמן", עסקו החברות "Marvel Games"‏, "Insomniac Games", ו-"Sony Interactive Entertainment" בדיונים אודות פיתוח משחקים עתידיים פוטנציאליים על בסיס דמויות מבית מארוול קומיקס; בין ההצעות שעלו שוב שוב, עלתה ההצעה לפתח משחק שיעסוק בדמותו של וולברין. צוות הפיתוח נמשך לדמותו של וולברין בעקבות המצפון המוסרי הדומה שהוא חולק עם ספיידרמן, והעובדה ש"שני הגיבורים מרגישים שעליהם להגן על אנשים שפחות מסוגלים לעשות זאת בעצמם". בסופו של דבר, בחרה "Insomniac Games" להציע את הרעיון הזה בפני "Marvel" ו-"SIE" בתור המשחק הבא שלהם בעקבות שיתוף הפעולה המוצלח שלהם עם שני הצדדים בפיתוח משחקי "ספיידרמן".
פיתוחו של המשחק הוכרז לראשונה על ידי חברת "Insomniac Games", לצד ההכרזה על "ספיידרמן 2", במהלך אירוע "PlayStation Showcase" שהתקיים ב-9 בספטמבר 2021. זמן קצר לאחר מכן, אישר צוות הפיתוח המפתחים כי עלילת המשחק תהיה עצמאית, אך תחלוק את המשכיותה עם משחקי סדרת "ספיידמן". עוד נמסר כי על פיתוח המשחק יופקדו בריאן הורטון וקמרון כריסטיאן, שישובו לביים קריאייטיבית ועלילתית (בהתאמה) את המשחק לאחר שעשו זאת עבור "ספיידרמן: מיילס מוראלס" (2020), והורטון אף תיאר את עבודתו על המשחק כ"בעל קנה-מידה ענקי וטון בוגר" בהשוואה לעבודתו על "מיילס מוראלס". על כתיבת העלילה הופקדה התסריטאית מרי קני, לצד תסריטאי המשחק "Spec Ops: The Line", וולט ויליאמס. באפריל 2022, אושר רשמית כי שלב צילומי לכידת התנועה החל לאחר שהאנימטור הראשי, מייק יוש, צייץ בחשבונו האישי בטוויטר תמונה של בימת קול המיועדת ללכידת תנועה. ביוני 2023, חשף ניק פולקמן, תסריטאי-שותף של המשחק "Ratchet & Clank: Rift Apart"‏ (2021), בחשבונו האישי בטוויטר את מעורבותו בכתיבת העלילה למשחק במקביל לכתיבת עלילת "ספיידרמן 2". באוקטובר 2023, אישר מחדש במאי הקריאייטיב של "ספיידרמן 2", בריאן אינטיהר, את המשכיותה המשותפת של המשחק לסדרת משחקי "ספיידרמן".
פיתוח > מתקפת ההאקרים של Rhysida

בדצמבר 2023, היוותה "Insomniac Games" מטרה למתקפת תוכנת כופר שפגעה במסמכי פיתוח שונים ובמידע אישי של העובדים. בין החומרים שאליהם הושגה גישה והודלפו לאינטרנט נמצאו תמונות מבט-ראשון על המשחק ואמנות קונספט של דמויות נוספות מתוכו. מבצעת הפריצה, קבוצת ההאקרים "Rhysida", איימה לפרסם את כל התמונות והמשאבים שהושגו לאחר שבוע ממועד הפריצה, ובנוסף ערכה מכירה פומבית עבור הנתונים עם מחיר התחלתי של 50 ביטקוין, השווים בערכם ל-2 מיליון דולר. "Sony Interactive Entertainment" פרסמה הצהרה ל-"Video Games Chronicle" המציינת את כוונתה לחקור את הדיווחים סביב הפריצה, אך לא צפתה שהתקרית תשפיע על חטיבות אחרות של SIE או "Sony Corporation" בכללותה. עם סיום הדדליין, מידע על החברה כולל נתוני עובדים, מודלים שונים ודוחו"ת הפקה עבור משחקים שונים שהיו בשלבי פיתוח שונים פורסמו באינטרנט בהוראתה של "Rhysida". חומרים אלו כללו פרטים הקשורים למשחק, כמו קטעי משחקיות, בדיקות אנימציה ומודלים, קונספט ארט, פרטי עלילה ודמות סופיים, כמו גם מידע רגיש הנוגע לצוות הבית וצוותי הקבלנות המעורבים בפיתוח המשחק, כולל חשיפה לא מכוונת של צוות המדבבים של המשחק.
בשעות שלאחר ההדלפה, קובצי מידע ראשוניים של המשחק הניתנים לשיחוק הופצו באופן דומה באינטרנט והפכו לנגישים על ידי מערכות מידע. "Sony Interactive Entertainment" הגיבה בהוצאת הודעות על תביעה מטעם חוק זכויות היוצרים של המילניום הדיגיטלי באמצעות ספקי שירותי אינטרנט, כלפי כל אדם שניסה להוריד ולשחק באמצעות הקבצים. "Insomniac Games" פרסמה הצהרה שהתייחסה לפריצה שלושה ימים לאחר מכן, בה הצהירה כי האירועים שהתרחשו גבו מחיר רגשי "מעיק ביותר" מצוותי הפיתוח המעורבים בפרויקטים העתידיים שלהם, אך פריצת הנתונים לא תשפיע על תוכניותיהם, כולל פיתוח המשחק. בהצהרה זו, הודתה החברה בנוסף לקהילת תעשיית משחקי הווידאו על "החמלה והתמיכה הבלתי-מעורערת" שהובעו כלפי המשחק וצוות הפיתוח, ואישרו שהם ישתפו פרטים נוספים כשהעיתוי יהיה מתאים.
אירועי המתקפה והשלכותיה הלא-מוצדקות על צוות הפיתוח זכו לאהדה רחבה בכל תעשיית משחקי הווידאו. חברת הפיתוח וההוצאה לאור "Remedy Entertainment" כינתה את המתקפה "באמת מבישה וחסרת-כבוד." דובר "Remedy Entertainment", אריק סטירפ, פרסם הצהרה נפרדת, בה ציין כי עצם השימוש במונח "הדלפה" לא מתאר במלואו את היקף עוגמת הנפש שנגרמה ל-"Insomniac Games" והוקיע את ערוצי חדשות הבידור ומשפיעני המדיה החברתית על ניסיון להציג ולדווח על חומר שנרכש באופן בלתי-חוקי כגון החומרים הקשורים למשחק. רמי איסמעיל, מייסד שותף לשעבר של האולפן העצמאי "Vlambeer", הביעה את תמיכתו במפתחים העובדים עבור "Insomniac Games" וציין, "זה מעבר לדפוק – האקרים שמדליפים נתוני משחק ממש דפוקים, אבל הדלפת נתונים של עובדים היא בלתי-נסלחת לחלוטין." עידוד הובע גם ממפתחים אחרים בצוותים אחרים העובדים עבור "PlayStation Studios", כמו במאי הקריאייטיב של סטודיו "Santa Monica", קורי ברלוג, והנשיא-שותף של "Naughty Dog" וראש מחלקת הקריאייטיב ניל דרוקמן.
הפצה

במהלך אירוע "PlayStation Showcase", נמסר כי המשחק עתיד לצאת לשוק אקסקלוסיבית עבור פלייסטיישן 5.
עתיד > משחק המשך

התקפת תוכנת הכופר על "Insomniac Games" בדצמבר 2023 חשפה רשימה של משחקי וידאו נוספים על בסיס מארוול קומיקס הנמצאים בשלבי פיתוח שונים, ואת העובדה כי המשחק מיועד לשמש כמשחק ראשון בטרילוגיה מתוכננת שתעמיד במרכזה את צוות האקס-מן. יתר על כן, הפריצה אישרה את קיומה של הסכם רישוי חדש בין "Insomniac Games", המוציאה לאור "Sony Interactive Entertainment" ו"מארוול", על הפקת משחקי וידאו של "אקס-מן" בשיתוף פעולה עד לפחות לשנת 2035, בהנחה שאמנם דמויות ואלמנטים מתוך "אקס-מן" יוכלו עדיין להופיע בכותרים אחרים של "מארוול", אך "מארוול" לא תוכל להכריז על משחקי "אקס-מן" ברישיון מבעלי אתרים אחרים עבור קונסולות, מחשבים ושירותי ענן בזמן שההסכם יהיה בתוקף, וגם לא יוכלו לאפשר למפרסמים אחרים של צד ראשון כמו "Xbox או "נינטנדו" להשתמש בדמויות או אלמנטים הקשורים ל"אקס-מן" עבור יתרון תחרותי במשחקי "מארוול" מרובי פלטפורמות.
עתיד > המשכיות עם סדרת "ספיידרמן"

במהלך קידום המשחק "ספיידרמן 2" באוקטובר 2023, נשאל במאי הקריאייטיב בריאן אינטיהר בפודקאסט של IGN בנוגע לפוטנציאל למשחק עתידי שישלב בין דמויותיהם של ספיידרמן לוולברין של, במיוחד בהתייחס להכללתה של חליפה דמויות-וולברין עבור מיילס מוראלס / ספיידרמן במשחק הקודם. אינטיהר הצהיר שהוא מעדיף שצוות הפיתוח של "וולברין" יישאר מחויב לגרום למשחק לעמוד בפני עצמו, אך לא שלל את האפשרות לשלב את הדמויות בקרוסאובר עתידי.
ספר טהרה

| --- | --- |

 מידע כללי
 מאת:  רמב"ם 
 סדרה
 סדרת ספרים:  משנה תורה
 ספר קודם:  ספר קרבנות
 הספר הבא:  ספר נזיקין
 קישורים חיצוניים
 היברובוקס:  58964
 
ספר טהרה הוא הספר העשירי במשנה תורה, סדרת ספריו ההלכתיים של הרמב"ם. בספר זה עוסק הרמב"ם בכלל טומאה וטהרה, כשביניהם דיני טומאת מת, פרה אדומה, אבות הטומאה ועוד.
הרמב"ם מגדיר את נושאי הספר: "ספר עשירי - אכלול בו מצוות שהן בטהרות וטומאות. וקראתי שם ספר זה, 'ספר טהרה'".
מבנה הספר ותוכנו > הפסוק הפותח את הספר

כדרכו בשאר ספרי משנה תורה פותח הרמב"ם גם את ספר זה בפסוק. הפסוק איתו בוחר הרמב"ם לפתוח את ספר טהרה הוא פסוק מספר תהילים: "לב טהור ברא לי אלוהים, ורוח נכון חדש בקרבי".
בבחירתו של הרמב"ם בפסוק זה כפתיח לספר הוא מדגיש את המשמעות של טהרה כהליך רוחני-פנימי עמוק של תשובה. כמו שמתאר דוד המלך בפסוק שהרמב"ם בחר מספר התהילים.
מבנה הספר ותוכנו > הנושאים הכלולים בספר

הלכות טומאת מת.
הלכות פרה אדומה.
הלכות טומאת צרעת.
הלכות מטמאי משכב ומושב.
הלכות שאר אבות הטומאות.
הלכות טומאת אוכלין.
הלכות כלים.
הלכות מקוואות.
כמעט לכל נושא בספר זה מקבילה מסכת משנה בסדר טהרות. כגון: מסכת כלים כמקבילה להלכות כלים, אהלות המקבילה ההלכתית לדיני טומאת מת ופרה המקבילה ההלכתית להלכות פרה אדומה.
מבנה הספר ותוכנו > המצוות המבוארות בספר זה

בספר טהרה נתבארו 20 מצוות, 18 מצוות עשה ו2 מצוות לא תעשה.
חלוקת המצוות על פי סדר ההלכות:
הלכות טומאת מת מצוות עשה אחת: דין טומאת מת.
הלכות פרה אדומה 2 מצוות עשה: (א) דין פרה אדומה. (ב) דין טומאת מי נידה וטהרתן.
הלכות טומאת צרעת 6 מצוות עשה ו2 מצוות לא תעשה: (א) להורות בצרעת האדם כדינה הכתוב בתורה. (ב) לא לקצוץ סימני טומאה. (ג) לא לגלח את הנתק. (ד) שיהיה המצורע מפורסם בקריעת בגדיו, פריעת ראשו ועטיה על שפם. (ה) טהרת צרעת. (ו) שיגלח המצורע את כל שערו כשיטהר. (ז) דין צרעת הבגד. (ח) דין צרעת הבית.
הלכות מטמאי משכב ומושב 4 מצוות עשה: (א) דין טומאת נידה. (ב) דין טומאת יולדת. (ג) דין טומאת זבה. (ד) דין טומאת זב.
הלכות שאר אבות הטומאות 3 מצוות עשה: (א) דין טומאת נבלה. (ב) דין טומאת שרץ. (ג) דין טומאת שכבת זרע, בנוסף דין טומאת עבודה זרה שמטמא כשרץ וטומאתו מדברי סופרים.
הלכות טומאת אוכלין מצוות עשה אחת: דין טומאת אוכלין ומשקין והכשרן.
הלכות כלים.
הלכות מקוואות מצוות עשה אחת: שיטבול כל טמא במי מקווה ואחר כך יטהר.
מבנה הספר ותוכנו > פסקים ייחודיים

פרק זה טעון שכתוב. אנא תרמו לוויקיפדיה . ייתכן שתמצאו פירוט בדף השיחה.
מבנה הספר ותוכנו > פסקים ייחודיים > מנין הפרות האדומות

הרמב"ם מונה את תשע הפרות האדומות שנעשו מאז משה רבנו, על פי הרשימה במשנה, מסכת פרה, פרק ג', משנה ה': "ותשע פרות אדומות נעשו משנצטוו במצוה זו, עד שחרב הבית בשנייה. ראשונה עשה משה רבנו, ושנייה עשה עזרא, ושבע מעזרא עד חורבן הבית". על גבי רשימת תשע הפרות מחדש הרמב"ם שאת הפרה האדומה העשירית יעשה המלך המשיח.
מפרשי הספר

נושאי כלי הרמב"ם:
כסף משנה
משנה למלך
מהר"י קורקוס
אחרונים:
אור שמח - הרב מאיר שמחה הכהן
מהדורות מבוארות:
משנה תורה להרמב"ם - מפעל משנה תורה.
משנה תורה להרמב"ם המבואר - הרב עדין אבן ישראל (שטיינזלץ).
הרמב"ם המבואר - מהדורת חיטריק.
רמב"ם הערוך - יעקב בן ציון בלומינג.
הערות שוליים

↑  הקדמה למשנה תורה.
↑  מזמור נ"א, פסוק יב.
↑  משנה תורה לרמב"ם, ספר טהרה, הלכות פרה אדומה, פרק ג', הלכה ד'.
| כתבי הרמב"ם - רבי משה בן מימון |
| --- | --- | --- |
| כתבים הלכתיים | פירוש המשנה • ספר המצוות • תשובות הרמב"ם • משנה תורה: ספר המדע • ספר אהבה • ספר זמנים • ספר נשים • ספר קדושה • ספר הפלאה • ספר זרעים • ספר עבודה • ספר קרבנות • ספר טהרה • ספר נזיקין • ספר קניין • ספר משפטים • ספר שופטים |  |
| כתבים פילוסופיים | מילות הגיון • מורה הנבוכים |  |
| הקדמות לפירוש המשנה | הקדמה לפירוש המשנה • הקדמה לפרק חלק • הקדמה למסכת אבות - "שמונה פרקים" |  |
| איגרות | איגרת השמד • איגרת תימן • איגרת תחיית המתים |  |
| כתבים רפואיים | פרקי משה • קיצורי גלינוס • על שמות הרפואות • תשובות רפואיות • ספר הסמים וההישמרות מפני הסממנים הקטלניים |  |
| --- | --- |
בקרת זהויות :  NLI: 987007448521805171  VIAF: 186244659   WorldCat (עם VIAF): 186244659
ספר נזיקין

|  מידע כללי |
| --- | --- |
 מאת:  רמב"ם
 סדרה
 סדרת ספרים:  משנה תורה
 ספר קודם:  ספר טהרה
 הספר הבא:  ספר קניין
 קישורים חיצוניים
 היברובוקס:  14274
 
ספר נזיקין, או לפי גרסאות אחרות ספר נזקים, הוא הספר האחד-עשר בסדרת ספריו ההלכתיים של רמב"ם, משנה תורה. הספר עוסק בדינים שהם מצוות שבין אדם לחברו דיני נזיקים, דיני גנבה, דיני גזילה, דיני אבידה, דיני רוצח שמירת נפש ועוד.
הרמב"ם מגדיר את נושאי הספר: "ספר אחד עשר - אכלול בו מצוות שבין אדם לחברו, ויש בהם היזק תחילה בממון או בגוף. וקראתי שם ספר זה ספר נזקים".
מבנה הספר ותוכנו > הפסוק הפותח את הספר

כדרכו בספרי משנה תורה הרמב"ם פותח כל ספר בפסוק. את ספר נזיקין בוחר הרמב"ם לפתוח בפסוק העוסק בשנאת בצע. הפסוק אותו בוחר הרמב"ם הוא פסוק מספר תהילים: "הַט לִבִּי אֶל עֵדְו‍ֹתֶיךָ, וְאַל אֶל בָּצַע".
בפסוק זה מתפלל דוד המלך לה' שיטה את ליבו לדברי תורה ולא אל בצע כסף.
מבנה הספר ותוכנו > הנושאים הכלולים בספר

הלכות נזקי ממון.
הלכות גניבה.
הלכות גזילה ואבידה.
הלכות חובל ומזיק.
הלכות רוצח ושמירת נפש.
מבנה הספר ותוכנו > המצוות המתבארות בספר

בספר זה נכללו 36 מצוות, מתוכם 16 מצוות עשה ו20 מצוות לא תעשה.
חלוקת המצוות לפי סדר ההלכות:
הלכות נזקי ממון - נכללו בו 4 מצוות עשה: (א) דין השור; (ב) דין ההבער. (ג) דין הבור. (ד) דין הבעירה.
הלכות גניבה - נכללו בו 7 מצוות, מתוכם 2 מצוות עשה ו5 מצוות לא תעשה: (א) שלא לגנוב ממון. (ב) דין הגנב. (ג) לצדק המאזניים עם המשקלות. (ד) שלא יעשה עוול במידות ובמשקלות. (ה) שלא יהיה לאדם אבן ואבן איפה ואיפה, אף על פי שאינו לוקח ונותן בהם. (ו) שלא יסיג גבול. (ז) שלא לגנוב נפשות.
הלכות גזילה ואבידה - נכללו בו 7 מצוות, מתוכם 2 מצוות עשה ו5 מצוות לא תעשה: (א) שלא לגזול. (ב) שלא לעשוק. (ג) שלא לחמוד. (ד) שלא להתאוות. (ה) להשיב את הגזילה. (ו) שלא יתעלם מן האבדה. (ז) להשיב האבידה.
הלכות חובל ומזיק - נכללה בו מצות עשה אחת, והיא דין חובל בחברו או מזיק ממון חברו.
הלכות רוצח ושמירת נפש - נכללו בו 17 מצוות, מתוכם 7 מצוות עשה ו10 מצוות לא תעשה: (א) שלא לרצוח. (ב) שלא ליקח כופר לנפש רוצח, אלא יומת. (ג) להגלות הרוצח בשגגה. (ד) שלא ליקח כופר למחויב גלות. (ה) שלא יומת הרוצח כשירצח, קודם עמידה בדין. (ו) להציל הנרדף בנפשו של רודף. (ז) שלא לחוס על הרודף. (ח) שלא לעמוד על דם. (ט) להפריש ערי מקלט ולהכין להם הדרך. (י) לערוף את העגלה בנחל. (יא) שלא יעבוד באותה קרקע ולא תיזרע. (יב) שלא לשים דמים. (יג) לעשות מעקה. (יד) שלא יכשיל תמים בדבר. (טו) לפרוק עם מי שנכשל בדרך. (טז) לטעון עימו. (יז) שלא יניחנו בדרך נבהל במשאו וילך לו.
מבנה הספר ותוכנו > פסקים ייחודיים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מבנה הספר ותוכנו > פסקים ייחודיים > כלב שנטל את החררה

הרמב"ם מביא מקרה מהתלמוד מסכת בבא קמא בדין כלב שלקח חררה (עוגה עם גחלים) בפיו והלך לגדיש (ערימת תבואה), אם הניח את החררה בגדיש ואכל אותה ובתוך כך שרף את כל הגדיש, והדין הוא שעל החררה ועל המקום בה הניח את החררה משלם נזק שלם, ועל הגדיש כולו משלם חצי נזק. ואם הכלב גרר את החררה על הגדיש ובתוך כך הולך ושורף - על החררה משלם נזק שלם, ועל מקום הגחלת משלם חצי נזק, ועל שאר הגדיש פטור. כיוון שזה שינוי של צרורות - ולכן הדין יהיה שפטור.
הראב"ד חולק על הרמב"ם וכותב שחייב בתשלום רביע הנזק שכן בצרורות בשינוי משלם רבע נזק.
פרשני הספר

נושאי כליו של הרמב"ם:
כסף משנה
מגיד משנה
לחם משנה
מגדל עוז (פירוש)
הגהות מיימוניות
אחרונים:
אור שמח - הרב מאיר שמחה הכהן.
אבן האזל - הרב איסר זלמן מלצר.
מהדורות מבוארות:
משנה תורה להרמב"ם המבואר - מפעל משנה תורה.
משנה תורה לרמב"ם המבואר - הרב עדין אבן ישראל (שטיינזלץ).
ראו גם

חצי נזק (דף פירושונים)
הערות שוליים

↑  בהקדמה למשנה תורה.
↑  תהילים קי"ט פסוק לו.
| כתבי הרמב"ם - רבי משה בן מימון |
| --- | --- | --- |
| כתבים הלכתיים | פירוש המשנה • ספר המצוות • תשובות הרמב"ם • משנה תורה: ספר המדע • ספר אהבה • ספר זמנים • ספר נשים • ספר קדושה • ספר הפלאה • ספר זרעים • ספר עבודה • ספר קרבנות • ספר טהרה • ספר נזיקין • ספר קניין • ספר משפטים • ספר שופטים |  |
| כתבים פילוסופיים | מילות הגיון • מורה הנבוכים |  |
| הקדמות לפירוש המשנה | הקדמה לפירוש המשנה • הקדמה לפרק חלק • הקדמה למסכת אבות - "שמונה פרקים" |  |
| איגרות | איגרת השמד • איגרת תימן • איגרת תחיית המתים |  |
| כתבים רפואיים | פרקי משה • קיצורי גלינוס • על שמות הרפואות • תשובות רפואיות • ספר הסמים וההישמרות מפני הסממנים הקטלניים |  |
| --- | --- |
בקרת זהויות :  NLI: 987007420632205171  VIAF: 181094050   WorldCat (עם VIAF): 181094050
אוסמונד ברוק

| --- | --- |

 לידה:  5 בינואר 1869 פלימות', אנגליה, הממלכה המאוחדת הממלכה המאוחדת 
 פטירה:  15 באוקטובר 1947 (בגיל 78) וינצ'סטר, אנגליה, הממלכה המאוחדת הממלכה המאוחדת 
 מדינה:  הממלכה המאוחדת 
 השכלה:  Windlesham House School 
 בן או בת זוג:  Irene Catherine Wake-Walker (7 ביוני 1917–?) 
 השתייכות:  הצי המלכותי הצי המלכותי הבריטי
 תקופת הפעילות:  1882–1933 (כ־51 שנים)
 דרגה:   אדמירל הצי
 תפקידים בשירות
 מפקד אה"מ אלקריטי   מפקד אה"מ בולווארק   מפקד אה"מ המלך אדוארד השביעי   מפקד אה"מ פרינסס רויאל   מפקד שייטת סיירות המערכה הראשונה   מפקד צי הים התיכון   מפקד פיקוד פורטסמות'
 פעולות ומבצעים
 מלחמת העולם הראשונה 
 עיטורים
 אביר הצלב הגדול של מסדר האמבט (1 במרץ 1929)  אביר מפקד  במסדר הוויקטוריאני המלכותי (25 ביוני 1917)  אביר מפקד במסדר מיכאל הקדוש וג'ורג' הקדוש (1 בינואר 1918) 
 
אדמירל הצי סר אוסמונד דה בובואר ברוק, GCB‏, KCMG‏, KCVO (באנגלית: Sir Osmond de Beauvoir Brock;‏ 5 בינואר 1869 – 15 באוקטובר 1947) היה קצין בכיר בצי המלכותי. ברוק שימש כעוזר מנהל המודיעין הימי ולאחר מכן כעוזר מנהל הגיוס הימי באדמירליות בשנים הראשונות של המאה ה-20. במהלך מלחמת העולם הראשונה פיקד ברוק על סיירת המערכה אה"מ פרינסס רויאל בקרב מפרץ הלגולנד ובקרב שרטון דוגר. לאחר מכן פיקד על שייטת סיירות המערכה הראשונה עם דגלו באה"מ פרינסס רויאל בקרב יוטלנד.
לאחר המלחמה הפך ברוק לסגן ראש המטה הימי ולאחר מכן היה המפקד העליון של צי הים התיכון. בעקבות הניצחון הטורקי באנטוליה בתום מלחמת יוון–טורקיה, ארגן ברוק את חילוץ האזרחים היוונים הנמלטים, ובאמצעות פריסה מיומנת של ספינותיו, הוא הניא את הטורקים המתקדמים, בראשות מוסטפא כמאל אטאטורק, מלתקוף את חיל המצב הבריטי ב-Chanak באזור הנייטרלי של הדרדנלים. על הטיפול הדיפלומטי שלו במשבר צ'נקלה, ברוק זכה לשבחים על ידי ליאו אמרי, הלורד הראשון של האדמירליות, בבית הנבחרים ב-1923.